ᱟᱢᱨᱚᱦᱟ ᱦᱚᱱᱚᱛ

ᱟᱢᱨᱚᱦᱟ ᱦᱚᱱᱚᱛ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱗᱕ ᱜᱚᱴᱟᱝ ᱦᱚᱱᱚᱛ ᱠᱷᱚᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾   ᱟᱢᱨᱚᱦᱟ ᱵᱟᱡᱟᱨ ᱫᱚ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱵᱟᱝᱢᱟ ᱢᱩᱬᱩᱛ ᱟᱹᱯᱤᱥ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱟᱨ ᱵᱷᱟᱨᱚᱛ ᱥᱚᱨᱠᱟᱨ ᱟᱜ ᱞᱮᱠᱷᱟ ᱚᱝᱥᱟᱨ ᱱᱚᱶᱟ ᱦᱚᱱᱚᱛ ᱨᱮ ᱫᱚ ᱞᱮᱠᱷᱟᱥᱤᱫ ᱦᱚᱲ ᱵᱟᱹᱲᱛᱤ ᱢᱮᱱᱟᱜ ᱠᱚᱣᱟ ᱾ 

ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱩᱛᱚᱨ ᱨᱮ ᱫᱚ ᱵᱤᱡᱽᱱᱚᱨ ᱦᱚᱱᱚᱛ, ᱥᱟᱢᱟᱝ ᱟᱨ ᱮᱛᱚᱢ ᱥᱟᱢᱟᱝ ᱨᱮ ᱫᱚ ᱢᱚᱨᱟᱫᱟᱵᱟᱫᱽ ᱦᱚᱱᱚᱛ, ᱫᱟᱹᱠᱷᱤᱱ ᱨᱮ ᱫᱚ ᱵᱟᱫᱩᱣᱟᱱ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱫᱚ ᱜᱟᱝ ᱱᱟᱹᱭ ᱢᱮᱱᱟᱜᱼᱟ ᱾ ᱯᱚᱱᱚᱛ ᱦᱟᱭᱤ ᱣᱮ ᱗᱒ ᱟᱨ ᱗᱓ ᱱᱚᱶᱟ ᱵᱟᱡᱟᱨ ᱥᱮᱫ ᱛᱮ ᱵᱚᱞᱚ ᱟᱠᱟᱱᱟ ᱟᱨ ᱱᱚᱶᱟ ᱜᱮ ᱦᱤᱡᱩᱜ ᱥᱮᱱᱚᱜ ᱨᱮᱭᱟᱜ ᱢᱩᱬ ᱦᱚᱨ ᱠᱟᱱᱟ ᱾

ᱱᱟᱜᱟᱢ
ᱟᱢᱨᱚᱦᱟ ᱞᱟᱹᱲᱦᱟᱹᱭ ᱫᱚ ᱒᱐ ᱰᱤᱥᱮᱢᱵᱚᱨ ᱑᱓᱐᱕ ᱥᱟᱞ ᱨᱮ ᱢᱚᱜᱚᱞ ᱟᱨ ᱟᱞᱞᱟᱩᱫᱤᱱ ᱠᱤᱡᱤᱞᱤ ᱵᱷᱤᱛᱨᱤ ᱨᱮ ᱦᱩᱭ ᱞᱮᱱᱟ ᱾ ᱟᱞᱟᱩᱫᱫᱤᱱ ᱞᱟᱹᱲᱦᱟᱹᱭ ᱨᱮᱫᱚᱭ ᱡᱤᱛᱠᱟᱹᱨ ᱞᱮᱱᱟ ᱾ ᱱᱤᱛᱚᱜᱟᱜ ᱱᱚᱶᱟ ᱤᱞᱟᱹᱠᱟ ᱫᱚ ᱥᱟᱢᱵᱷᱟᱞ ᱨᱮᱭᱟᱜ ᱤᱞᱟᱹᱠᱟ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱟᱣᱟᱫᱷ ᱟᱜ ᱟᱹᱛ ᱛᱮ ᱦᱮᱡ ᱮᱱᱟ ᱾ ᱑᱘᱐᱑ ᱥᱟᱞ ᱨᱮ ᱟᱣᱟᱫᱽ ᱨᱮᱱᱤᱡ ᱱᱚᱣᱟᱵᱽ ᱱᱚᱶᱟ ᱤᱞᱟᱹᱠᱟ ᱫᱚ ᱵᱨᱤᱴᱤᱥ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱴᱷᱮᱱ ᱮ ᱪᱟᱞ ᱠᱟᱫ ᱟ ᱾ ᱒᱔ ᱮᱯᱨᱤᱞ ᱑᱙᱙᱗ ᱥᱟᱞ ᱨᱮ ᱢᱟᱨᱮᱱᱟᱜ ᱢᱚᱨᱟᱫᱟᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱟᱢᱨᱚᱦᱟ, ᱫᱷᱟᱱᱚᱨᱟ, ᱦᱟᱥᱟᱱᱯᱩᱨ ᱮᱢᱟᱱ ᱛᱚᱦᱥᱤᱞ ᱠᱚ ᱢᱮᱥᱟ ᱠᱟᱛᱮ ᱟᱢᱨᱚᱦᱟ ᱦᱚᱱᱚᱛ ᱠᱚ ᱵᱮᱱᱟᱣ ᱠᱮᱜᱟ-ᱟ ᱾ ᱒᱐᱑᱒ ᱥᱟᱞ ᱨᱮ ᱡᱭᱚᱛᱤᱵᱟ ᱯᱷᱩᱞᱮ ᱱᱚᱜᱚᱨ ᱦᱚᱱᱚᱛ ᱧᱩᱛᱩᱢ ᱟᱹᱨᱩ ᱠᱟᱛᱮ ᱟᱢᱨᱚᱦᱟ ᱦᱚᱱᱚᱛ ᱧᱩᱛᱩᱢ ᱠᱚ ᱫᱚᱦᱚ ᱠᱮᱜ-ᱟ ᱾ 

ᱟᱢᱚᱨᱚᱦᱟ ᱦᱚᱱᱚᱛ ᱠᱷᱚᱱᱟᱜ ᱟᱹᱰᱤ ᱜᱟᱱ ᱠᱷᱮᱞᱚᱱᱰᱤᱭᱟᱹ, ᱥᱮᱪᱮᱫᱤᱭᱟᱹ, ᱤᱧᱡᱤᱱᱤᱭᱚᱨ, ᱵᱮᱯᱟᱨᱤᱭᱟᱹ, ᱠᱟᱹᱨᱜᱟᱲᱤᱭᱟᱹ ᱮᱢᱟᱱ ᱠᱚ ᱚᱢᱚᱱ ᱟᱠᱟᱱᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱟᱢᱨᱚᱦᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑,᱘᱔᱐,᱒᱒᱑ ᱡᱷᱚᱬ ᱾  ᱱᱚᱶᱟ ᱮᱞ ᱫᱚ ᱠᱚᱥᱚᱵᱷᱚ ᱫᱤᱥᱚᱢ ᱨᱮᱭᱟᱜ ᱦᱚᱲ ᱮᱞ ᱩᱱᱟᱹᱜ  ᱟᱨ ᱵᱟᱝᱢᱟ ᱭᱩ ᱮᱥ ᱨᱮᱭᱟᱜ ᱱᱮᱵᱨᱟᱥᱠᱟ ᱫᱤᱥᱚᱢ ᱨᱮᱱ ᱦᱚᱲ ᱩᱱᱟᱹᱜ ᱜᱟᱱ ᱦᱩᱭᱩᱜ-ᱟ ᱾  ᱦᱚᱲ ᱮᱞ ᱚᱝᱥᱟᱨ ᱫᱚ ᱱᱚᱶᱟ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱᱟᱜ ᱒᱕᱘ ᱟᱱᱟᱜ ᱴᱷᱟᱶ ᱮᱟᱢᱮᱴ ᱟᱠᱟᱜ-ᱟ ᱾ ᱦᱚᱱᱚᱛ ᱨᱮᱱ ᱦᱚᱲ ᱪᱷᱤᱛᱭᱟᱹᱣ ᱞᱮᱠᱚ ᱠᱷᱟᱱ ᱢᱤᱫ ᱫᱚᱦᱲᱟ ᱠᱤᱞᱚᱢᱤᱴᱚᱨ ᱨᱮ ᱘᱑᱘ ᱡᱷᱚᱬ ᱠᱚ ᱥᱟᱦᱚᱵ ᱟ ᱾ ᱒᱐᱐᱑-᱒᱐᱑᱑ ᱥᱟᱞ ᱨᱮᱭᱟᱜ ᱪᱤᱛᱟᱹᱨ ᱧᱮᱞ ᱞᱮᱠᱷᱟᱱ ᱵᱟᱰᱟᱭᱚᱜ-ᱟ ᱱᱚᱰᱮᱱᱟᱜ ᱯᱷᱮᱢᱤᱞᱤ ᱯᱞᱟᱱᱤᱝ ᱩᱛᱱᱟᱹᱣ ᱨᱮᱴ ᱫᱚ ᱦᱩᱭᱩᱜ ᱠᱟᱱᱟ ᱒᱒ᱹ᱖᱖% ᱾ ᱟᱢᱨᱚᱦᱟ ᱦᱚᱱᱚᱛ ᱨᱮᱭᱟᱜ ᱠᱚᱲᱟ ᱠᱩᱲᱤ ᱚᱱᱩᱯᱟᱛ ᱫᱚ ᱦᱩᱭᱩᱜ ᱠᱟᱱᱟ ᱑᱐᱐᱐ ᱠᱚᱲᱟ ᱨᱮ ᱙᱐᱗ ᱠᱩᱲᱤ ᱾  ᱟᱨ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱕ᱹ᱗% ᱾ 
᱒᱐᱑᱑ ᱥᱟᱞ ᱨᱮᱭᱟᱜ ᱞᱮᱠᱷᱟ ᱚᱝᱥᱟᱨ ᱘᱐ᱹ᱑᱐% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱑᱙ᱹ᱗᱐% ᱦᱚᱲ ᱩᱨᱫᱩ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱟ ᱾ 2011 Census of India, Population By Mother Tongue

ᱧᱩᱛᱩᱢᱟᱱ ᱦᱚᱲᱠᱚ
ᱢᱤᱰᱤᱭᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 http://amroha.nic.in